༧༽བོད་ཡིག་ཐོག་དམིགས་བསལ་ཁྱད་ལས་དང་དགེ་རྒན་སོགས་ལ་ཆེ་མཐོང་གཏན་ནས་མེད་པ།དཔེར་ན།དེ་སྔོན་ཆོས་དགེ་ལ་༸གོང་ས་མཆོག་གིས་༼ལྟ་གྲུབ་སློབ་དཔོན་༽ཞེས་མཚན་གནང་ཡང་།སྒྲིག་འཛུགས་ག་གེ་མོ་ནས་དེ་ལྟར་གནང་མི་ཐུབ་པ་༼ལྟ་གྲུབ་དགེ་རྒན་༽ལ་བསྒྱུར་བ་ལྟ་བུ་རེད།དེའི་རྐྱེན་པས་སློབ་མའི་སེམས་ལ་ལས་གཞི་འདི་ལ་ནམ་ཡང་མི་འཇུག་ཨ་བསམ་པའི་ཚོར་བ་ཤུགས་དྲག་སླེབས་པ།ཆེ་མཐོང་སྐོར་བླ་མ་ཟམ་གདོང་རིན་པོ་ཆེས།ཆེ་མཐོང་སོ་སོས་བཟོ་དགོས་རེད་ཅེས་གསུངས་ཡོད།དེ་བདེན་ཡང་།བོད་ཀྱི་སྐད་ཡིག་ཐོག་ཁྱད་ལས་པ་ཚོ་ལ་དམིགས་བསལ་སྒྲིག་འཛུགས་ངོས་ནས་གདེང་འཇོག་ཅིག་ཡོད་ན་དེ་གཟི་བརྗིད་ཅིག་མཐོང་ནས་དེར་འཇུག་པ་མང་པ་ཆོས་ཉིད་དོ།།